
		RAPORT  DE SPECIALITATE
privind aprobarea cererii de finantare pentru proiectul ,,Refuncționalizare imobil pentru Centru Cultural – Turn de Apă, Iosefin, str. Gh. Barițiu’’ si a valorilor aferente



Primaria Municipiului Timisoara (Promotor de proiect) in parteneriat cu Asociatia Prin Banat ( Partener)  a depus spre finantare proiectul ,,Refuncționalizare imobil pentru Centru Cultural - Turn de Apă, Iosefin. str. Gh. Barițiu”, Timișoara in cadrul programului RO-CULTURA - Restaurarea și revitalizarea monumentelor istorice.

Pentru intocmirea documentatiei tehnice aferente proiectul a fost incheiat contractul de proiectare 138/17.09.2019 cu SC STUDIO UNU DE ARHITECTURA SRL. A fost intocmita documentatia la faza DALI si a fost intocmita Hotararea de Consiliu Local nr.572 din data 12.11.2019 privind aprobarea documentatiei tehnico-economice – faza DALI, pentru obiectivul ,,Refuncționalizare imobil pentru Centru Cultural – Turn de Apă, Iosefin, str. Gh. Barițiu’’, Timisoara – si a indicatorilor tehnico-economici. 


Obiectivul general al proiectului este „Stimularea dezvoltării economico-sociale la nivelul municipiului Timisoara prin reabilitarea si valorificarea patrimoniului cultural si istoric al orasului.”

Obiectivele specifice:
· Valorificarea patrimoniului istoric al Timișoarei prin reabilitarea, refuncționalizarea și punerea în circuitul public a Turnului de Apă Iosefin și stimularea turismului prin desfășurarea de activități culturale în Centrul Cultural Castelul de Apă
· Educarea comunității privind potențialul patrimoniului ca resursă economico-sociala si promovarea diversității cultural și toleranței, prin prezentarea patrimoniului cultural material din Iosefin ca moştenire a beneficiilor interculturalităţii.
· Dezvoltarea competentelor la locul de munca prin cursuri de formare profesionala

Obiectivele prezentate mai sus vor fi indeplinite prin restaurarea si refunctionalizarea monumentului Turnul de Apa- Iosefin si apoi, in noul spatiu spaţiul multifunţional neconventional creat,  desfasurarea de activitati socio-culturale prin implementarea Planului de Revitalizare aferent cererii de finantare. 


Valoarea totala a proiectului este de 11.117.499,60 lei cu TVA, din care: 
· Valoarea totala eligibila este de 10.957.611,20 lei cu TVA
· Valoare totala ne-eligibila este de 159.888, 40 lei cu TVA ( valoarea contractului de proiectare nr. 138/17.09.2019 )

Valoarea totala aferenta Solicitantului Primaria Municipiului Timisoara este de 9.359.005,10 lei cu TVA, din care:
· cheltuieli eligibile = 9.199.116,70 lei cu TVA 
· cheltuieli ne-eligibile= 159.888,40 cu TVA

Valoarea totala aferenta Partenerului Asociatia Prin Banat este de 1.758.494,50 lei cu TVA. 

Conform reglementarilor programului contributia proprie este 20% din cheltuielile eligibile la care se aduga chetuielile ne-eligibile. Astfel:
Contributia proprie a Municipiului Timisoara este: 1.999.711,74 lei cu TVA, din care:
· 20% din cheltuielile eligibile = 1.839.823,34 lei cu TVA
· cheltuieli ne-eligibile= 159.888,40 cu TVA
Contributia proprie a Asociatiei Prin Banat este: 351.698,90 lei cu TVA

Având în vedere cele de mai sus apreciem că proiectul de hotărâre privind aprobarea cererii de finatare pentru proiectul ,,Refuncționalizare imobil pentru Centru Cultural – Turn de Apă, Iosefin, str. Gh. Barițiu’ si a valorilor aferente îndeplinește condițiile tehnice pentru a fi supus dezbaterii și aprobării plenului consiliului local.

